Na osnovu člana 15. Zakona o Upravi za indirektno oporezivanje ("Službeni glasnik BiH", broj 89/05), člana 61. stav (2) Zakona o upravi ("Službeni glasnik BiH", br. 32/02, 102/09 i 72/17) a u vezi sa članom 78. Pravilnika o primjeni Zakona o porezu na dodatu vrijednost ("Službeni glasnik BiH", br. 93/05, 21/06, 60/06, 06/07, 100/07, 35/08, 65/10, 85/17, 44/20 i 47/22), direktor Uprave za indirektno oporezivanje donosi

**UPUTSTVO O PODNOŠENJU PRIJAVE ZA POREZ NA DODATU VRIJEDNOST UPOTREBOM KVALIFIKOVANE ELEKTRONSKE POTVRDE**

**DIO PRVI** - OPĆE ODREDBE

**Član 1.**

**(Predmet)**

Ovim Uputstvom propisuje se način i postupak podnošenja prijave za porez na dodatu vrijednost elektronskim putem upotrebom kvalifikovane elektronske potvrde, postupak obavještavanja o podnijetoj prijavi za PDV i razrez po službenoj dužnosti, prava i obaveze obveznika indirektnih poreza (u daljnjem tekstu: obveznik) i Uprave za indirektno oporezivanje (u daljnjem tekstu: UIO) u vezi sa podnošenjem prijave za porez na dodatnu vrijednost upotrebom kvalifikovane elektronske potvrde.

**Član 2.**

(Upotreba izraza u muškom ili ženskom rodu**)**

Riječi koje su radi preglednosti u ovom Uputstvu navedene u jednom rodu bez diskriminacije odnose se i na muški i na ženski rod.

**Član 3.**

**(Definicije)**

U smislu ovog Uputstva korišteni pojmovi imaju sljedeće značenje:

1. „obveznik" - fizičko ili pravno lice koje je u Jedinstveni registar obveznika indirektnih poreza upisano po osnovu poreza na dodatu vrijednost i koje je u skladu sa Korisničkim uputstvom registrirano kao „korisnik“,
2. „kvalifikovani elektronski potpis“ - potpis zasnovan na kvalifikovanoj elektronskoj

potvrdi,

1. „kvalifikovana elektronska potvrda“ dokument koji sadrži podatke propisane Zakonom o elektronskom potpisu BiH i koji izdaje ovjerilac koji zadovoljava uslove za izdavanje kvalifikovane elektronske potvrde propisane Zakonom o elektronskom potpisu BiH,
2. „ovjerilac'“ - fizičko ili pravno lice koje izdaje elektronske potvrde i/ili kvalifikovane elektronske potvrde ili vremenski pečat ili obavlja druge usluge u vezi s elektronskim potpisom i ovjeravanjem,
3. „prijava za PDV“ - prijava za porez na dodatu vrijednost koju podnosi obveznik indirektnih poreza koji je u Jedinstveni registar obveznika indirektnih poreza upisan po osnovu poreza na dodatu vrijednost,
4. „izmijenjena prijava za PDV“ - prijava podnijeta u svrhu zamjene prethodno podnijete prijave za PDV,
5. „dopunska prijava za PDV“- prijava podnijeta u svrhu dopune prethodno podnijete prijave za PDV,
6. „ e-portal" - servis za korištenje elektronskih usluga koje pruža UIO,
7. "zastupnik“ - fizičko lice koje posjeduje kvalifikovanu elektronsku potvrdu, a koje je obveznik prijavio za zastupnika za obavljanje elektronskih usluge uz korištenje kvalifikovanog elektronskog potpisa u skladu sa Korisničkim uputstvom,
8. „Veliki obveznik indirektnih poreza“ - obveznik indirektnih poreza čija je vrijednost gradivnog poreza na dodatu vrijednost za prethodnu godinu veća od iznosa koji utvrđuje Upravni odbor UIO u skladu sa posebnim propisom,
9. „Ostali obveznici“ - obveznici indirektnih poreza čija je vrijednost gradivnog poreza na dodatu vrijednost za prethodnu godinu ne prelazi iznos koji utvrđuje Upravni odbor UIO kao kriterij za određivanje velikih poreskih obveznika.

**DIO DRUGI -** PODNOŠENJE PRIJAVE ZA PDV UPOTREBOM KVALIFIKOVANE

ELEKTRONSKE POTVRDE

**Član 4.**

**(Podnošenje prijave za PDV upotrebom kvalifikovane elektronske potvrde)**

1. Prijavu za PDV upotrebom kvalifikovane elektronske potvrde podnosi obveznik, putem zastupnika kojeg je obveznik ovlastio/odredio za podnošenje prijava.
2. Jedno fizičko lice može biti zastupnik za jednog ili više obveznika.
3. Obaveza podnošenja PDV prijava upotrebom kvalifikovane elektronske potvrde počinje u rokovima određenim Pravilnikom o primjeni Zakona o porezu na dodatu vrijednost ("Službeni glasnik BiH", br. 93/05, 21/06, 60/06, 06/07, 100/07, 35/08, 65/10, 85/17, 44/20, 47/22 i 87/22).
4. Nakon što obveznik prvi put podnese prijavu za PDV upotrebom kvalifikovane elektronske potvrde, obavezan je sve naredne prijave za PDV podnositi isključivo upotrebom kvalifikovane elektronske potvrde.

**Član 5.**

**(Popunjavanje prijave za PDV)**

1. Obveznik podnosi prijavu za PDV popunjavanjem elektronskog obrasca dostupnog na e-portalu.
2. Elektronski obrazac prijave za PDV po svom sadržaju i formi u cijelosti odgovara obrascu prijave za PDV propisanom Pravilnikom o primjeni Zakona o porezu na dodatnu vrijednost.
3. Iznosi u PDV prijavi se iskazuju u decimalnim brojevima zaokruženim na dvije decimale.
4. Prijava za PDV podnesena upotrebom kvalifikovane potvrde od strane obveznika ili njegovog zastupnika ima istu pravnu snagu kao i prijava za PDV podnesena u papirnoj formi i može se koristiti kao akt u postupku kod nadležnog organa.
5. Obveznik može podnijeti prijavu za PDV elektronskim putem upotrebom kvalifikovane elektronske potvrde za porezni period najranije prvog dana po isteku poreznog perioda za koji podnosi prijavu za PDV.
6. Prijava za PDV podnesena upotrebom kvalifikovane potvrde smatra se blagovremeno podnijetom ako je, prema podacima evidentiranim u bazi podataka e-portala, podnijeta u propisanom roku.
7. Prijava za PDV koja je u bazi podataka e-portala sačuvana, ali ne i podnijeta, ne smatra se podnijetom.

**Član 6.**

**(Izmijenjena i dopunska prijava za PDV)**

1. Obveznik može podnijeti izmijenjenu ili dopunsku prijavu za PDV upotrebom kvalifikovane elektronske potvrde u svrhu zamjene ili dopune prethodno podnijete prijave za PDV, u roku i na način propisan posebnim propisom iz oblasti indirektnog oporezivanja.
2. Izmijenjena i dopunska prijava za PDV, podnijeta upotrebom kvalifikovane elektronske potvrde od strane korisnika ili njegovog zastupnika, ima istu pravnu snagu kao i izmijenjena ili dopunska prijava za PDV podnijeta u papirnoj formi i može se koristiti kao akt u postupku kod nadležnog organa.

**DIO TREĆI -** POSTUPAK OBAVJEŠTAVANJA O PODNIJETOJ PRIJAVI ZA PDV I

RAZREZ PO SLUŽBENOJ DUŽNOSTI

**Član 7.**

**(Obavještenje o prijemu)**

1. Prijava za PDV smatra se podnijetom kada je evidentirana u bazi podataka e-portala.
2. UIO korisniku i/ili njegovom zastupniku, elektronskim putem, dostavlja obavještenje o prijemu prijave sa podacima o vremenu podnošenja prijave za PDV u bazi podataka e-portala.
3. Obavještenje iz stava (2) ovog člana dostavlja se automatski, putem e-portala.
4. Za obavještenja iz stava (2) ovog člana relevantno je vrijeme evidentirano u bazi podataka e-portala.

**Član 8.**

**(Postupanje u slučaju nepodnošenja prijave za PDV)**

1. Ukoliko obveznik ne postupi u skladu sa obavezom podnošenja prijave za PDV u roku propisanom Zakonom o porezu na dodatnu vrijednost i Pravilnikom o primjeni Zakona o porezu na dodatnu vrijednost, UIO po službenoj dužnosti vrši razrez PDV-a u ime obveznika u postupku propisanom posebnim propisom iz oblasti indirektnog oporezivanja.
2. Razrez iz stava (1) ovog člana vrši se automatski u elektronskom sistemu UIO.

**DIO ČETVRTI -** PRAVA I OBAVEZE

**Član 9.**

**(Prava i obaveze obveznika)**

1. Prava i obaveze obveznika, u vezi sa podnošenjem prijave za PDV upotrebom kvalifikovane elektronske potvrde i korištenjem elektronskog poslovanja sa UIO uz korištenje kvalifikovanog elektronskog potpisa su propisana Korisničkim uputstvom za elektronsko poslovanje sa UIO uz korištenje kvalifikovanog elektronskog potpisa.
2. Obveznik ima pravo da bude upoznat sa statusom postupka podnošenja prijave za PDV upotrebom kvalifikovane elektronske potvrde.
3. Obveznik je odgovoran za tačnost i potpunost podataka iskazanih u prijavi za PDV podnijetoj upotrebom kvalifikovane elektronske potvrde.

**Član 10.**

**(Obaveze UIO)**

UIO je obavezna da:

1. korisniku i/ili njegovom zastupniku potvrdi prijem prijave za PDV koja je podnijeta upotrebom kvalifikovane elektronske potvrde,
2. elektronskim putem korisnika i/ili njegovog zastupnika obavijesti o nemogućnosti učitavanja podataka sadržanih u prijavi za PDV.
3. se stara o povjerljivosti podataka sadržanih u prijavi za PDV podnijetoj upotrebom kvalifikovane elektronske potvrde.

**DIO PETI -** ZAVRŠNE ODREDBE

**Član 11.**

**(Tehničko uputstvo)**

1. UIO, u skladu sa odredbama ovog Uputstva, sačinjava Tehničko uputstvo u vezi sa podnošenjem prijave za PDV upotrebom kvalifikovane elektronske potvrde.
2. Tehničko uputstvo iz stava (1) ovog člana se objavljuje na službenoj internet stranici UIO.

**Član 12.**

**(Primjena drugih propisa)**

1. Do nastupanja rokova za obavezno podnošenje PDV prijave upotrebom kvalifikovane elektronske potvrde iz člana 5. ovog uputstva primjenjuju se Uputstvo o elektronskom podnošenju prijava samooporezivanja („Službeni glasnik BiH", broj 4/18).
2. Istekom rokova iz stava (1) ovog člana prestaje primjena Uputstva o elektronskom podnošenju prijava samooporezivanja („Službeni glasnik BiH", broj 4/18).

**Član 13**

**(Stupanje na snagu i primjena)**

Ovo Uputstvo stupa na snagu osmog dana od dana objavljivanja u "Službenom glasniku BiH".

Broj:

Datum:  **Direktor**

**Dr. Miro Džakula, s. r.**